Document ID: /roh_data/filtered/fineweb-2-filterrobots_roh.jsonl.gz/11180

Tgi essan nus
Dossierpazient.ch è la plattafurma d'infurmaziun uffiziala davart il dossier electronic dal pazient (DEP) dad eHealth Suisse, da la Confederaziun e dals chantuns.
Per il provediment da la sanadad da la populaziun èn cumpetents ils chantuns. Ils projects dad eHealth ston dentant pudair esser applitgabels en tut ils chantuns, perquai ch'ils umans èn oz fitg mobils: els midan chasa, midan la media u il medi ubain fan excursiuns en autras regiuns. Ina colliaziun digitala naziunala è il dretg recept en chaussa.
Il project naziunal dal DEP prevesa perquai in rom naziunal (la lescha federala) che vegn realisà sin plaun regiunal u naziunal dals purschiders dal DEP (cuminanzas dal DEP).